

**KORONA VÍRUS: KÉRDÉSEK ÉS VÁLASZOK**

**Az Accell Hunland Kft. korona vírussal kapcsolatos útmutatója**

Az Accell Hunland Kft. a Nemzeti Népegészségügyi Központ által ajánlott és kommunikált intézkedéseket, illetve a Külügyminisztérium utazással kapcsolatos ajánlásait követi.

* 1. **Ki vesz részt az Accell Korona Válságkezelő Csapatának munkájában?**
     + CENSORED

1. **A náthához hasonló, köhögéssel, tüsszögéssel, légszomjjal járó egészségügyi panaszaim vannak, amelyekhez láz társul. Mi a teendőm?**
   * + - * Jelentse a vezetőjének telefonon;
         * Forduljon telefonon háziorvosához a további teendők tekintetében;

* + - * + Maradjon otthon és ne menjen dolgozni.

1. **Koronavírussal diagnosztizált, illetve olyan személlyel kerültem kapcsolatba, akit jelenleg vizsgálnak és nekem is egészségügyi panaszaim vannak. Mi a teendőm?**
   * + - Jelentse a vezetőjének telefonon;
       - Forduljon telefonon háziorvosához a további teendők tekintetében;
       - Maradjon otthon és ne menjen dolgozni.
2. **Koronavírussal diagnosztizált, illetve olyan személlyel kerültem kapcsolatba, akit jelenleg vizsgálnak, de nekem nincsenek egészségügyi panaszaim. Mi a teendőm?**
   * Forduljon telefonon a háziorvosához a további teendők tekintetében;
   * A háziorvos által elmondottaktól függően beszélje meg a vezetőjével a munkahelyi jelenlétét.

1. **Érintett területről tértem vissza. Mi a teendőm?**

Az Accell Csoportnál szigorú utazáspolitika van érvényben a külföldről érkező, illetve külföldre (szándékozni) utazó munkavállalókra, valamint az üzleti utakra vonatkozóan. Az intézkedés célja, amennyire lehetséges csökkentse a munkavállalók megfertőződését, továbbá ne legyen fennakadás az Accell Hunland-nál amennyiben munkavállalók egész csoportjai esnek ki a munkából.

Az Accell Hunland Kft. a koronavírussal érintett területek vonatkozásában a Külügy-minisztérium megállapításait tekinti irányadónak. Érdemes rendszeresen ellenőrizni a Külügyminisztérium honlapját a legfrissebb információkért.

Amennyiben Ön

* + - Kínából (beleértve Hongkongot és Makaót),
    - Dél-Koreából,
    - Izraelből
    - Spanyolországból
    - Iránból,
    - Olaszországból

tért vissza, 14 napig maradjon otthon, és jelentse ezt a vezetőjének telefonon. Akkor is tegyen így, ha nincsenek egészségügyi panaszai.

1. **Más európai országból tértem vissza. Mi a teendőm?**

14 napig maradjon otthon és jelentse ezt a vezetőjének telefonon. Akkor is tegyen így, ha nincsenek egészségügyi panaszai.

1. **Már korábban (március 10-ét megelőzően) tértem vissza érintett területről. Mi a teendőm?**

Amennyiben 2020. március 10-ét megelőzően tért haza, bejárhat dolgozni, de a visszatérését követően 14 napig figyelje az esetlegesen felmerülő egészségügyi panaszait (orrfolyás, köhögés, tüsszögés, légszomj, esetleg lázzal társulva). Amennyiben ilyen panasz felmerül, maradjon otthon, és vegye fel a kapcsolatot a vezetőjével.

1. **Egészségügyi panaszaim lépnek fel a munkahelyen. Mi a teendőm?**

Amennyiben a munkahelyén lépnek fel egészségügyi panaszok, jelentsen beteget és menjen haza. Keresse fel telefonon háziorvosát. Ezt követően keresse fel telefonon a vezetőjét, hogy megbeszéljék a munkába állást.

1. **A közel jövőben magáncélú utazást terveztem érintett területre. Mi a teendőm?**

A fertőzés kockázata miatt az Accell Hunland Kft. ellenzi a külföldre történő utazást.

1. **A fertőzésveszély miatt nem szeretnék bejárni dolgozni. Otthon maradhatok?**

Az Accell Hunland Kft. mindent megtesz munkavállalói biztonságáért. Megtesszük a szükséges óvintézkedéseket a biztonságos és egészséges munkahely érdekében a Munka törvénykönyvében foglalt ellátási kötelezettségnek megfelelően. A jelenlegi helyzetet szorosan nyomon követjük és minden szükséges intézkedést megteszünk.

Azok a munkavállalók, akik (a vezetőjükkel történő egyeztetés alapján) nem tudják otthonról elvégezni munkájukat nem maradhatnak otthon (félelemből). Az esetleges aggodalmait beszélje meg a vezetőjével.

Amennyiben sebezhető célcsoporthoz tartozik (klinikai állapot, illetve betegség következtében), bizonyára aggódik. Azt javasoljuk, hogy ezt beszélje meg a vezetőjével, és jelezze, hogy sebezhető célcsoporthoz tartozik.

1. **Mi a következménye annak, ha a munkavégzési kötelezettségem dacára nem jelenek meg a munkahelyemen?**

Nem az a szándék, hogy Ön munkavállalóként önállóan úgy döntsön, hogy nem megy be dolgozni. Beszélje meg aggodalmait a vezetőjével. A szabálytalan távolmaradást minden-képpen megbeszélés követi a vezetővel, és következményei lehetnek.

1. **Utasíthatnak arra, hogy másik osztályon/munkahelyen dolgozzak, ahol létszámhiány mutatkozik?**

Jó munkavállalóként általában érdemes pozitívan viszonyulni a munkáltató olyan ésszerű javaslataihoz, amelyek a megváltozott körülményekkel állnak összefüggésben a munkahelyen. Az Accell Hunland Kft. kizárólag akkor helyezi Önt át, amennyiben a helyzet azt megkívánja. Amennyiben semmiképp sem elfogadható az Ön számára, hogy máshol dolgozzon, úgy azt beszélje meg a vezetőjével. Ilyen esetekben mérlegeljük az érdekeket.

1. **A gyermekem iskoláját, illetve óvodáját/bölcsődéjét bezárták a korona vírus miatt. Mi a teendőm?**

Amennyiben egy iskola, illetve óvoda vagy bölcsőde jelzi, hogy másnap bezárja a kapuit, az vészhelyzetnek minősülhet. Keresse meg telefonon a vezetőjét, hogy megbeszéljék a helyzetet. Amennyiben nincs lehetőség a gyermek alternatív elhelyezésére, fizetett szabadságot vagy táppénzt vehet igénybe.

1. **Hová fordulhatok a kérdéseimmel?**

A munkahelyi helyzetét illetően bármilyen kérdéssel fordulhat a válságkezelő csapat tagjaihoz.